Hoci liesky zvyčajne netrpia žiadnymi výraznejšími chorobami, môžu byť napadnuté niekoľkými druhmi škodcov. Ide napríklad o veveričky, ktoré sú schopné odniesť takmer celú úrodu, ale objaviť sa môžu tiež vtáky, ktoré si pochutnávajú na orieškoch, alebo napríklad nosatec lieskový, ktorý spôsobuje červivosť plodov. Plody liesky je preto dobré chrániť pomocou chemického postreku, ktorý sa aplikuje na konci júna alebo začiatkom júla.